**O B E C B O H E Ľ O V**



**N á v r h**

**V Š E O B E C N E Z Á V A Z N É H O N A R I A D E N I A**

**č. ......./2020**

**O MIESTNYCH DANIACH A O MIESTNOM POPLATKU**

**ZA KOMUNÁLNE ODPADY A DROBNÉ STAVEBNÉ ODPADY**

**NA ÚZEMÍ OBCE BOHEĽOV na rok 2021**

- 1 -

Obecné zastupiteľstvo v Boheľove na základe ustanovenia § 6 ods. 1a § 11 ods. 4 písm. d/ zákona Slovenskej národnej rady č. 369/1990 Zb. o obecnom zriadení v znení neskorších predpisov a zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov **v y d á v a**  pre územie obce Boheľov toto

**Všeobecne záväzné nariadenie**

**č. ....../2020**

**o miestnych daniach a o miestnom poplatku za komunálne odpady a drobné stavebné odpady na území obce B o h e ľ o v.**

1. **Obec Boheľov z a v á d z a  na svojom území nasledovné miestne dane:**

a) daň z nehnuteľnosti

b) daň za psa

c) daň za užívanie verejného priestranstva

d) daň za ubytovanie

e) daň za predajné automaty

f) daň za nevýherné hracie prístroje

**2.** Obec Boheľov u k l a d á na svojom území miestny poplatok za komunálne odpady a drobné stavebné odpady /ďalej len ˝ poplatok ˝ /.

**ČASŤ PRVÁ**

**Úvodné ustanovenia**

**§ 1**

1. Toto všeobecne záväzné nariadenie /ďalej len ˝ nariadenie ˝ / upravuje podmienky ukladania miestnych daní a miestneho poplatku za komunálne odpady a drobné stavebné odpady / ďalej len ˝ poplatok ˝ / na území obce Boheľov v zdaňovacom období roku 2021.
2. Obec Boheľov ukladá na svojom území tieto miestne dane:
3. daň z nehnuteľností,
4. daň za psa,
5. daň za užívanie verejného priestranstva,
6. daň za ubytovanie,
7. daň za predajné automaty,
8. daň za nevýherné hracie prístroje.
9. Obec Boheľov ukladá na svojom území miestny poplatok za komunálne odpady a drobné stavebné odpady.
10. Zdaňovacím obdobím pre daň z nehnuteľností, daň za psa, daň za predajné automaty, daň za nevýherné hracie prístroje a pre miestny poplatok za komunálne odpady a drobné stavebné odpady je kalendárny rok.

5. Toto všeobecne záväzné nariadenie upravuje podmienky určovania a vyberania dane z nehnuteľností na území obce Boheľov v zdaňovacom období roku 2021.

- 2 -

**ČASŤ DRUHÁ**

**MIESTNE DANE**

**Daň z nehnuteľností**

**§ 2**

**Daň z nehnuteľností zahŕňa**

1. **daň z pozemkov,**
2. **daň zo stavieb,**
3. **daň z bytov a z nebytových priestorov v bytovom dome ( ďalej len ˝ daň z bytov ˝).**

**§ 3**

**Daň z pozemkov**

**Základ dane**

Správca dane ustanovuje na území obce Boheľov hodnotu pozemku, ktorou sa pri výpočte základu dane z pozemkov násobí výmera pozemku v m2 za

a) ornú pôdu, chmeľnice, vinice, ovocné sady **0,8992 EUR/m2,**

b) trvalé trávne porasty **0,1045 EUR/m2 ,**

c) záhrady **1,32 eur/m2**

d) lesné pozemky, na ktorých sú hospodárske lesy 1**,32 EUR/m2**

e) rybníky s chovom rýb a ostatné hospodársky využívané vodné plochy 1**,32 eur/ m2**

f) zastavané plochy a nádvoria **1,32 EUR/m2**

g) stavebné pozemky **13,27 EUR/m2**

h) ostatné plochy **1,32 EUR/m2**

Správca dane ustanovuje hodnotu pozemkov pre lesné pozemky, na ktorých sú hospodárske lesy a pre rybníky s chovom rýb a ostatné hospodársky využívané vodné plochy bez porastov **1,32 eur/m2.**

Takto určená hodnota pozemku sa použije len, ak daňovník hodnotu pozemku nepreukáže znaleckým posudkom.

**§ 4**

**Sadzba dane**

1) Správca dane určuje pre pozemky na území obce Boheľov ročnú sadzbu dane z pozemkov:

a) orná pôda, chmeľnice, vinice, ovocné sady, trvalé trávnaté porasty **0,50 %,**

b) záhrady **0,66 %,**

c) zastavané plochy a nádvoria, ostatné plochy **0,66 %,**

d) lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy **0,66 %,**

e) stavebné pozemky **0,70%.**

**Daň zo stavieb**

**§ 5**

**Sadzba dane**

1. Správca dane určuje pre stavby na území obce Boheľov ročnú sadzbu dane zo stavieb za

každý aj začatý m2 zastavanej plochy:

**- 3 –**

**a) 0,090 EUR** za stavby na bývanie a drobné stavby, ktoré majú doplnkovú funkciu pre hlavnú stavbu,

**b) 0,090 EUR** za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu ,

**c) 0,199 EUR** za stavby rekreačných a záhradkárskych chát a domčekov na individuálnu rekreáciu,

**d) 0,260 EUR** za samostatne stojace garáže a samostatné stavby hromadných garáží a stavby určené alebo používané na tieto účely postavené mimo bytových domov ,

**e) 0,830 EUR** za priemyselné stavby, stavby slúžiace energetike, stavby slúžiace stavebníctvu, stavby

využívané na skladovanie vlastnej produkcie vrátane stavieb na vlastnú administratívu ,

**f) 0,830 EUR** za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou ,

**g) 0,430 EUR** za ostatné stavby neuvedené v písmenách a) až f).

(2) Správca dane určuje pri viacpodlažných stavbách pre všetky druhy stavieb príplatok za podlažie **0,074 EUR** za každé ďalšie podlažie okrem prvého nadzemného podlažia .

(3) Na zdanenie stavieb je rozhodujúci účel jej skutočného využitia k 1. januáru zdaňovacieho obdobia.

**Daň z bytov**

**§ 6**

**Sadzba dane**

Správca dane na celom území obce určuje ročnú sadzbu dane z bytov za každý aj začatý m2 podlahovej plochy bytu a nebytového priestoru vo výške:

**a) 0,100 EUR** za byty,

**b) 0,080 EUR** za nebytové priestory, ktoré neslúžia na podnikanie

**c) 0,300 EUR** za nebytové priestory, ktoré slúžia na podnikanie

**§ 7**

**Oslobodenie od dane a zníženie dane**

1**. Správca dane ustanovuje, že od dane z pozemkov oslobodzuje**:

a) pozemky, na ktorých sú cintoríny,

b) pozemky verejne prístupných parkov, priestorov a športovísk

c) pozemky užívané školami a školskými zariadeniami.

2. Správca dane ustanovuje, že od dane zo stavieb oslobodzuje:

a) stavby slúžiace školám, školským zariadeniam, stavby užívané na účely sociálnej pomoci, osvetové zariadenia, knižnice, amfiteátre, výstavné siene.

3. Správca dane ustanovuje, že neposkytuje žiadne zníženie dane z pozemkov.

**§ 8**

**Postup obce pri vyrubení poplatku a splatnosť poplatku**

Obec Boheľov v zmysle zákona 268/2014 Z. z. vyrubuje daň rozhodnutím na celé zdaňovacie obdobie. **Vyrubená daň je splatná do 15 dní odo dňa nadobudnutia právoplatnosti rozhodnutia.**

2. Obec môže určiť platenie dane v splátkach v zmysle § 99g zákona č. 582/2004 Z. z. v znení neskorších predpisov a zákona číslo 268/2014 Z. z. , pričom splátky dane sú splatné v lehotách určených obcou v rozhodnutí, ktorým sa vyrubuje daň.

- 4 –

**§ 9**

**Spôsob zaplatenia poplatku**

Daňovník môže zaplatiť obci Boheľov daň:

a) v hotovosti priamo do pokladne obce Boheľov,

b) bezhotovostným prevodom na účet obce Boheľov, č. účtu: vedený vo VÚB a. s. pobočka Dunajská Streda č. ú.: 918328 122/0200,v tvare IBAN SK12 0200 0000 0009 1832 8122.

c) poštovou poukážkou na účet obce.

Daňovník pri platení ročnej daňovej povinnosti ako variabilný symbol uvádza číslo rozhodnutia.

**Daň za psa**

**§ 10**

**Predmet dane**

1) Predmetom dane za psa je pes starší ako 6 mesiacov chovaný fyzickou alebo právnickou osobou.

2) Predmetom dane za psa nie je :

a ) pes chovaný na vedecké a výskumné účely,

b ) pes umiestnený v útulku zvierat,

c ) pes so špeciálnym výcvikom vo vlastníctve držiteľa preukazu FO s ŤZP alebo ŤZPS.

**§ 11**

**Základ dane**

Základom dane za psa je počet psov.

**§ 12**

**Sadzba dane**

Sadzba dane za jedného psa je 5,00 EUR / rok.

**Daň za užívanie verejného priestranstva**

**§ 13**

**Sadzba dane**

1. Za krátkodobé umiestnenie zariadenia slúžiaceho na poskytovanie služieb a za predajné

zariadenie za každý aj neúplný meter štvorcový užívaného verejného priestranstva a každý aj neúplný deň je **0,50 EUR/m2/deň**,

2. Za dlhodobé ( min. 3 mesiace) umiestnenia zariadenia slúžiaceho na poskytovanie služieb a za predajné zariadenia za každý aj neúplný m2 užívaného verejného priestranstva a za každý aj neúplný mesiac je **5,00 EUR/m2/mesiac,**

3. Za umiestnenie skládky stavebného materiálu ( stavebné povolenie, ohlásenie drobnej stavby, skládky tuhého paliva, rekonštrukčné práce inžinierskych sietí, skládku prevádzkových výrobkov a iných materiálov a na skládku materiálu každého druhu na dobu:

1. do 5 dní **bez dane,**
2. od 5 dní do 1 mesiaca je **0,50 EUR**/**m2/týždeň,**
3. viac ako mesiac je **0,70 EUR/m2/týždeň**

4. Za umiestnenie cirkusu, lunaparku a iných atrakcií je **1,00 EUR/m2/deň.**

- 5 -

**§ 14**

**Náležitosti oznamovacej povinnosti**

1. Daňovník je povinný oznámiť svoj zámer osobitného užívania verejného priestranstva správcovi dane najneskôr v deň vzniku daňovej povinnosti.

2. V oznámení daňovník uvedie:

a) fyzická osoba – meno, priezvisko, titul, dátum narodenia, adresu trvalého pobytu,

b) právnická osoba – názov alebo obchodné meno, sídlo a identifikačné číslo,

c) údaje rozhodujúce na určenie dane – účel, miesto, obdobie a veľkosť záberu užívania verejného priestranstva.

**§ 15**

**Spôsob vyberania dane**

Obec vyrubí daň Rozhodnutím najskôr v deň vzniku daňovej povinnosti. Vyrubená daň je splatná do 15 dní odo dňa nadobudnutia právoplatnosti rozhodnutia, ktorú môže daňovník zaplatiť obci:

a) v hotovosti priamo do pokladne obce Boheľov.

b) bezhotovostným prevodom na účet obce Boheľov, č. účtu: vedený vo VÚB pobočka Dunajská Streda č. ú.: 918328122/0200,v tvare IBAN SK12 0000 0009 1832 8122.

c) poštovou poukážkou na účet obce.

**Daň za ubytovanie**

**§ 16**

**Sadzba dane**

1 ) Predmetom dane za ubytovanie je odplatné prechodné ubytovanie fyzickej osoby v ubytovacích zariadeniach, ktorých kategorizáciu určuje osobitný právny predpis ( ďalej len zariadenie)

2) Daňovníkom je fyzická osoba, ktorá sa v zariadení odplatne prechodne ubytuje.

3) Platiteľom dane je prevádzkovateľ zariadenia, ktorý odplatné prechodné ubytovanie poskytuje( ďalej len prevádzkovateľ) .

4) Základom dane je počet prenocovaní.

5 ) Sadzbu dane určuje obec za každú prenocovanú osobu vo výške **0,33 EUR.**

**§ 17**

**Evidencia na účely dane**

1) Na účely dane je prevádzkovateľ povinný viesť evidenciu dane z ubytovania vybranej od daňovníkov v **Knihe ubytovaných**, ktorá obsahuje:

1. Meno a priezvisko ubytovanej osoby
2. Bydlisko
3. Číslo dokladu totožnosti alebo pasu
4. Uvedenie dátumu začiatku ubytovania

e) Uvedenie dátumu ukončenia ubytovania

2) Prevádzkovateľ je povinný správcovi dane podať hlásenie dvakrát ročne vždy do 15 dní po uplynutí polročného obdobia určenej nasledovne :I. polrok od 1.1. do 30.06. a druhý polrok od 1.7. do 31.12. kalendárneho roka od začatia prevádzkovania ubytovacieho zariadenia v rozsahu:

a) Dátum /od - do/ ubytovania skupiny

b) Počet dní ubytovania

c) Počet osôb v skupine

d) Výpočet poplatku

**- 6 -**

**§ 18**

**Platenie dane**

Obec vyrubuje daň za ubytovanie platobným výmerom do 30 dní od termínu odovzdania priznania k dani za ubytovanie.

**Daň za predajné automaty**

**§ 19**

**Sadzba dane**

Sadzba dane je **45,00 EUR za jeden predajný automat za kalendárny rok.**

**§ 20**

**Rozsah oznámenia na účely dane**

Daňovník oznámi obci do 30 dní od vzniku alebo skončenia daňovej povinnosti nasledovné údaje:

a) Miesto prevádzkovania predajného automatu.

b) Dátum umiestnenia alebo ukončenia prevádzky predajného automatu.

c) Rozsah predávaného tovaru.

d) Typ a výrobné číslo predajného automatu.

**Daň za nevýherné hracie prístroje**

**§ 21**

**Predmet dane**

1. Predmetom dane za nevýherné hracie prístroje sú hracie prístroje, ktoré sa spúšťajú alebo prevádzkujú za odplatu, pričom tieto hracie prístroje nevydávajú peňažnúvýhru a súprevádzkované v priestoroch prístupných verejnosti.
2. Nevýherné hracie prístroje sú:
3. elektronické prístroje na počítačové hry,
4. mechanické prístroje, elektronické prístroje, automaty a iné zariadenia na zábavné hry.
5. Daňovníkom je fyzická osoba alebo právnická osoba, ktorá nevýherné hracie prístroje prevádzkuje.

**§ 22**

**Základ dane**

Základom dane je počet nevýherných hracích prístrojov,

**§ 23**

**Sadzba dane**

1. Správca dane určuje sadzbu dane za jeden nevýherný hrací prístroj a kalendárny rok.
2. Sadzba dane za jeden nevýherný hrací prístroj **je 70,00 EUR/kalendárny rok.**

**§ 24**

**Rozsah oznámenia na účely dane**

Daňovník oznámi obci do 30 dní od vzniku alebo skončenia daňovej povinnosti nasledovné údaje:

a) Miesto prevádzkovania nevýherného hracieho prístroja

**- 7 -**

b) Dátum umiestnenia alebo ukončenia prevádzky hracieho prístroja

c) Druh, typ a výrobné číslo nevýherného hracieho prístroja.

**ČASŤ TRETIA**

**Miestny poplatok za komunálne odpady a drobné stavebné odpady**

**§ 25**

1.Miestny poplatok sa platí za činnosti nakladania so zmesovým komunálnym odpadom, začinnosti

nakladania s biologicky rozložiteľným komunálnym odpadom, za triedený zber komunálneho odpadu, na ktoré sa nevzťahuje rozšírená zodpovednosť výrobcov, náklady spôsobené nedôsledným triedením oddelene zbieraných zložiek komunálneho odpadu, na ktoré sa vzťahuje rozšírená zodpovednosť výrobcov a za náklady presahujúce výšku obvyklých nákladov podľa osobitného predpisu ( § 59 ods.8 zákona č. 79/2015 Z. z. o odpadoch a o zmene a doplnení niektorých zákonov.

**§ 26**

**Predmet a sadzby poplatku**

1. Poplatok za komunálne odpady a drobné stavebné odpady sa platí za komunálne odpady a drobné stavebné odpady, ktoré vznikajú na území obce.

2. Poplatok platí poplatník, ktorým je:

a) fyzická osoba, ktorá má v obci trvalý alebo prechodný pobyt a ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľnosti ako vodná plocha ( ďalej len nehnuteľnosť),

b) právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako podnikanie,

c) podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na

účel podnikania.

3. V obci je zavedený týždenný zber komunálneho odpadu.

4. Poplatok je určený ako súčin sadzby poplatku, diferencovaný podľa osôb žijúcich v spoločnej domácnosti a podľa počtu dní v určenom období, počas ktorých bude mať poplatník, fyzická osoba v obci trvalý alebo prechodný pobyt alebo počas ktorých nehnuteľnosť užíva alebo je oprávnený ju užívať.

5. Obec stanovuje sadzbu poplatku:

1) Pre fyzické a právnické osoby, poplatníkov podľa § 77 ods. 2 písm. a) zákona o miestnych daniach a miestnom poplatku je zavedený paušálny poplatok vo výške: **0,0685 eur/osoba a kalendárny deň,** t. j. **25,00 EUR / osoba/kalendárny rok.**

2) Sadzba poplatku pre vlastníkov nehnuteľností – poplatníkov, ktorí nemajú trvalý pobyt na adrese, kde má byť nádoba na odpad umiestnená sa určí podľa odseku 1).

3) Sadzba poplatku za drobný stavebný odpad sa ustanovuje vo výške **0,034 EUR/za 1 kg.**

**§ 27**

**Ohlasovacia povinnosť**

-8-

Poplatník je povinný k poplatku za komunálne odpady uviesť:

a) Meno a priezvisko poplatníka.

b) Miesto trvalého bydliska.

c) Počet osôb prihlásených k trvalému pobytu.

d) Počet zamestnancov prevádzky.

**§ 28**

**Postup obce pri vyrubení poplatku a splatnosť poplatku**

1. Obec v zmysle § 81 zákona č. 582/2004 Z. z. v znení neskorších predpisov a zákona číslo 268/2014 Z. z. vyrubuje poplatok rozhodnutím na celé zdaňovacie obdobie. Vyrubený poplatok je splatný do 15 dní odo dňa nadobudnutia právoplatnosti rozhodnutia.

2. Obec môže určiť platenie poplatku v splátkach, pričom splátky poplatku sú splatné v lehotách určených obcou v rozhodnutí, ktorým sa vyrubuje poplatok.

**§ 29**

**Oslobodenia a úľavy**

Obec Boheľov v súlade s § 82 ods. 2 zákona o miestnych daniach poplatok odpustí za obdobie, za ktoré poplatník preukáže, že sa viac ako 90 dní v zdaňovacom období nezdržiava alebo sa nezdržiaval na území obce, a to týmito podkladmi:

a) ak sa zdržiava mimo územia obce z dôvodu výkonu zamestnania – potvrdením od zamestnávateľa (agentúry zamestnávania o zamestnaní v danom zdaňovacom období s miestom výkonu práce poplatníka mimo územia obce a potvrdením o ubytovaní alebo dokladom o prechodnom pobyte mimo

územia obce,

b) ak ide o fyzickú osobu, ktorá je vo vyšetrovacej väzbe alebo vo výkone trestu odňatia slobody

- potvrdením o vyšetrovacej väzbe alebo o výkone trestu odňatia slobody a jeho dobe trvania,

c) ak ide o osobu umiestnenú v zariadení sociálnych služieb – potvrdením o umiestnení v zariadení sociálnych služieb a dobe jeho trvania,

d) ak ide o osobu umiestnenú v reedukačnom zariadení alebo detskom domove – potvrdením o umiestnení v reedukačnom zariadení alebo detskom domove a dobe jeho trvania,

e) ak ide o osobu umiestnenú v liečebni – potvrdením o umiestnení v liečebni a o dobe jej

trvania,

f) z iného dôvodu prechodného pobytu v inej obci – potvrdením o prechodnom pobyte mimo územia obce,

g) ak ide o fyzickú osobu, ktorá sa zdržiava alebo zdržiavala v zahraničí

1. potvrdením o návšteve školy alebo pracovným povolením alebo
2. povolením k pobytu alebo vízom alebo
3. potvrdením od zamestnávateľa, prípadne agentúry, ktorá sprostredkovala prácu v zahraničí súčasne s dokladom príslušnej organizácie o pobyte v zahraniční alebo potvrdením o úhrade dane z príjmu v zahraniční alebo
4. ak má poplatník trvalý pobyt v rodinnom dome, výnimočne čestným prehlásením o tom, že sa poplatník zdržiava v zahraniční a o dobe jeho pobytu v zahraniční podpísaným dvoma susedmi identifikovanými menom, priezviskom, dátumom narodenia a presnou adresou trvalého pobytu.

**§ 30**

**Záverečné ustanovenie**

(1) Dňom účinnosti tohto Všeobecne záväzného nariadenia o miestnych daniach a miestnom

-9-

poplatku za komunálne odpady a drobné stavebné odpady sa zrušuje Všeobecne záväzné nariadenie číslo 1/2019 o miestnych daniach a miestnom poplatku za komunálne odpady a drobné stavebné odpady platné na rok 2020 zo dňa 29.10.2019.

(2) Obecné zastupiteľstvo obce Boheľov sa na tomto **Všeobecne záväznom nariadení o miestnych daniach a miestnom poplatku za komunálne odpady a drobné stavebné odpady na rok 2021 uznieslo dňa ..................., uznesením číslo .................**

**§ 31**

**Účinnosť**

Toto nariadenie nadobúda účinnosť dňom **1. januára 2021.**

V Boheľove, dňa 02.11.2020

.................................................

Mária Kázmérová

starostka obce

Návrh VZN vyvesený na úradnej tabuli obce dňa :

Návrh VZN zverejnený na internetovej stránke obce dňa:

Lehota na predloženie pripomienok k návrhu VZN do /včítane/:

Doručené pripomienky (počet ks):..............

Vyhodnotenie pripomienok k návrhu VZN uskutočnené dňa:

Návrh VZN zvesený z úradnej tabuli obce :

VZN vyvesené na úradnej tabuli obce dňa: ...........................

VZN zvesené z úradnej tabule obce dňa: ...............................

Dátum zverejnenia VZN obce na internetovej stránke obce :...........................

Dátum zvesenia VZN z úradnej tabuli obce dňa: .............................................